  Майя Бывальцева «Тазалыкез утён» йӧскалык ӵектосъя Удмуртие куать маммографъёс вуизы. Со сярысь улосвыл тӧролэн но кивалтэтлэн пресс-службазы ивортэ. Маммографъёс Можга, Эгра, Ува ёрос эмъюртъёсы, Глазкарысь ёроскуспо эмъюртэ, Сарапулысь но Воткаысь кар эмъюртъёсы вуизы. Соосты гудырикошкон пумозь пуктозы. Рентгенлаборантъёс дышетонэз ортчем бере, калык маммографиез ортчыны быгатоз. Гудырикошкон шорын эшшо одӥг маммограф пыктосъёсъя элькун диспансере вуоз 2019-тӥ арын Удмуртиын пыктосъёсъёсын нюръяськон удысын бадӟым воштӥськонъёс мыно – элькунын пыктосъёслэсь курадӟисьёслы юрттонъя амбулатори центръёс усьтозы. Соосты Росси азьмуртэн Владимир Путинэн кичӧлтэм йӧскалык ӵектосъя кылдытозы. Элькунысь сизьым ёросъёсын пыктосъёсъя амбулатори пунктъёслы туж трос коньдон висъямын луоз, нырысь-валысь эскеронъёс но диагностика ортчыны луонлыксы ваньмызлэн мед луоз Александр Бречалов, Удмуртилэн тӧроезТодэ вайытом, 2019-тӥ арын Удмуртиысь пичи гуртъёсын улӥсьёслэсь тазалыксэс эскерон понна 8 мобильной огъетъёс басьтозы.  Тегъёс: Тазалык Ижкар Удмуртия тазалыкезутён пыктос Тазалыклэнарез  